open-index/open-wikipedia-markdown huggingface dataset:
Ringeriksveien

**Ringeriksveien** finnes flere steder:

* Ringeriksveien (Bærum)
* Ringeriksveien (Modum) – Vikersund
* Ringeriksveien (Øvre Eiker) – Skotselv
* Ringeriksvegen (Jevnaker)
* Ringeriksvegen (Lier)
* Gamle Ringeriksvei (Bærum)
* Gamle Ringeriksveg (Lier) – Tranby

## Se også
* Den bergenske kongevei (Ringerike)
…And The Like

***...And The Like*** er én av tre EPer som ble sluppet av den amerikanske jentegruppen The Like før de signerte platekontrakt med Geffen Records i 2004.

EP-en er egenprodusert og ble solgt via bandets nettside og på konserter. EP-en har et helt hvitt cover kun med unntak av teksten «...And The Like». Tekstene til sangene på EP-en er skrevet av Z Berg, vokalist og gitarist i gruppen. Musikkstilen er beskrevet som indie-rock.

Tittelen har, som de to andre EP-ene, ordet «like» i seg. Uttrykket «and the like» kan oversettes med «og andre ting» eller «og så videre».

En nyinnspilling av to av sporene på denne EP-en («Falling Away» og «We Are Lost») endte også opp på debutalbumet *[[Are You Thinking What I'm Thinking?]]* som ble sluppet i 2005. «Falling Away» ble spilt inn i et annet tempo i den nye versjonen. Sporet er 3 minutter og 32 sekunder langt i den nye versjonen.

## Sporliste
# «Falling Away»
# «End Of An Era»
# «We Are Lost»

## Eksterne lenker
* ilikethelike.com, bandets nettside
MGMT

**MGMT** er et Brooklyn-basert band bestående av Andrew VanWyngarden og Ben Goldwasser.

## Bakgrunn
Andrew VanWyngarden og Ben Goldwasser møttes på Wesleyan University i Connecticut i 2001. De fant ut at de hadde felles interesser, spesielt innenfor musikk hvor begge likte å høre på sær og dyster psykedelisk musikk. De hadde aldri noen intensjon om å danne et band, men i 2002, etter å ha oppholdt seg på rommet til Goldwasser og eksperimentert med forskjellige lyder og sjangere, ble *The Management*, senere kjent som MGMT, dannet.

I 2005, etter utdannelsen ved Wesleyan var ferdig, gav de ut EP-en *[[Time to Pretend]]* med seks spor. Goldwasser og VanWyngarden skiftet da også navn fra The Management til MGMT siden et annet band hadde brukt det opprinnelige navnet. Samme år varmet de opp for det amerikanske bandet Of Montreal på deres turné. Etter at de var ferdige med å turnere, var VanWyngarden og Goldwasser usikre på hva som skulle skje med MGMT fremover, og bandplanene ble lagt litt på hylla. Noen måneder senere fikk de e-post fra Maureen Kenny i Columbia Records som var interessert i å signere dem, og høsten 2006 fikk MGMT platekontrakt.

Den 22. januar 2008 gav MGMT ut sitt debutalbum *[[Oracular Spectacular]]*. Sangen «Kids» har toppet VG-lista Topp 20.

Den 13. april 2010 gav MGMT ut sitt sekund album *Congratulations*.

## Diskografi
### EP
*2004 *[[We (Don't) Care]]* (The Management)
*2005 *[[Time to Pretend]]* – EP
*2008 *[[Metanoia - EP]]*

### Album
*2005 *[[Climbing to New Lows]]* (The Management)
*2007/2008 *[[Oracular Spectacular]]*
*2010 *[[Congratulations]]*
*2013 *MGMT*
*2018 *[[Little Dark Age]]*
*2022 *11•11•11*
*2024 *Loss of Life*

### Singler
*2008 *Electric Feel*
*2008 *Electric Feel (Justice Remix)*
*2008 *Kids*
*2008 *Kids (Soulwax Remix)*
*2009 *Time to Pretend*
## Eksterne lenker
* 
* 
*
Froskebittslekten

* *[[Hydrocharis chevalieri|H. chevalieri]]*
* *[[Hydrocharis dubia|H. dubia]]*
* froskebitt

:*Denne artikkelen handler om slekten *Hydrocharis*. For å lese om arten *Hydrocharis morsus-ranae*, se [[froskebit]].*
**Froskebitt** er en gruppe planter i froskebittfamilien.
De lever i ferskvann.
Det vitenskapelige navnet *Hydrocharis* kommer fra gresk *hydor*, «vann» og *charis*, «behag», noe som refererer til plantens habitat.

Den mest kjente arten er froskebitt (*Hydrocharis morsus-ranae*).

## Eksterne lenker
*
I Like The Like

***I Like The Like*** er en EP av jentetrioen The Like, utgitt før de fikk platekontrakt med Geffen. EP-en er en av tre som ble laget og utgitt av dem selv i 2004 og solgt på konsertene deres. Sangen «(So I'll Sit Here) Waiting» ble svært kjent fra soundtracket til filmen * Thirteen *, og snart utviklet det seg en variert gruppe av fans. Så begynte magasiner rundt om i verden å legge merke til dem. 

## Sporliste
#«(So I'll Sit Here) Waiting»
#«Mrs. Actually»
#«27 Days»
Jaden Smith

**Jaden Christopher Syre Smith** (født 1998) er en amerikansk skuespiller og musiker. Han er sønn av skuespillerekteparet Jada Pinkett Smith og Will Smith. Han har en søster, Willow Smith, som er sanger og en halvbror, Trey Smith, som også har spilt inn film.

Jaden Smiths første film var *[[The Pursuit of Happyness]]* hvor han spilte sønnen til en far som hans egen far, Will Smith, spilte.

## Diskografi
Jaden Smith er med og rapper i sangen «Never say Never» med Justin Bieber, som de spilte inn i mai 2010.

Han rapper også på egen hånd på albumet «*The cool cafe»* som har 18 spor. 

* 1. Hello
* 2. Know why
* 3. Down feat. OmArr
* 4. Cries
* 5. Party on Venus
* 6. Pharaohs
* 7. Chase the sun
* 8. The coolest
* 9. Msfts Anthem
* 10. Cant see tomorrow 
* 11. Just not ready 
* 12. First Time
* 13. Find You Somewhere 
* 14. Cruze
* 15. Pumped up Kicks
* 16. Underwater - Too Much
* 17. Outro
* 18. Starry Room

## Moteindustri
Jaden Smith har lansert sitt eget klesmerke: "Msfts" (misfits).

## Filmografi

## Referanser


## Eksterne lenker
* 
* Jaden & Willow Smiths nettsted
Tamworth-manifestet

**Tamworth-manifestet** var et politisk manifest laget av sir Robert Peel i 1834 i Tamworth. Det blir av historikere sett på som prinsippene det moderne konservative partiet ble dannet på. 

I november 1834 avsatte Kong William IV Whig-statsministeren lord Melbourne og ba hertugen av Wellington om å danne regjering. Wellington var motvillig og rådet kongen til å spørre sir Robert Peel.

Kanskje på grunn av Wellingtons anbefaling, valgte Peel helt fra starten (som historikeren S.J Lee sier) «to fully convince the country and electorate that there was a substantial difference between his brand of conservatism and that of his predecessor and 'old tory' Wellington».

Med denne hensikt, på 18. desember, ble Tamworth-manifestet publisert i aviser og ble lest rundt i hele landet. Som mange andre manifester i britisk politikk i det 19. århundret, var det formelt rettet til de stemmeberettigede i lederens egen krets, men allikevel ble det vidt publisert. Ironisk nok hadde Tamworth ikke noe valg i 1834, da Peel var den eneste kandidaten og han ble valgt uten motstander.

## Peels mål nedlagt i  Tamworth-manifestet

Hovedmålene i manifestet var en appell til de stemmeberettigede. 

* Peel aksepterte valgreformen av 1832 som en «endelig og ugjenkallelig ordning av store konstitusjonelle spørsmål».

* Han lovet at det konservative partiet vil sette i gang en «grundig gjennomgang av institusjoner, verdslige og geistlige».

* Der det var behov for forandring, lovte han «korrigering av bevisst misbruk og å bringe rett der det har vært urett». 

* Peel ville se på spørsmålet om kirkereform for å bevare «de sanne interesser av den etablerte religion».

* Peels hovedbudskap var at de konservative ville «reformere for å overleve», som Norman Gash skriver i sin biografi om Peel.

* Imidlertid, Peel gikk imot det han så på som unødvendig forandring. Dette ut av frykt for «en evig strømvirvel av agitasjon».
David Hayman

**David Hayman** (født 9. februar 1948) er en skuespiller fra Glasgow i Skottland. Han spilte sammen med Pierce Brosnan i filmen *[[The Tailor of Panama]]*, *[[Sjakalen (1997)|Sjakalen]] (The Jackal)* sammen med Bruce Willis, og i filmen *[[Gutten i den stripete pysjamasen (film)|Gutten i den stripete pysjamasen]]*.

I 2001 grunnla han et humanitært fond som ble kalt Spirit Aid. Fondet jobber med barn som har opplevd krig, fattigdom og vold. For tiden jobber han med et humanitært hjelpeprosjekt i land som Sri Lanka, Kosovo og Sør-Afrika.

## Eksterne lenker
*
Andrew VanWyngarden

**Andrew Wells VanWyngarden** (født 1. februar 1983) er en amerikansk musiker. Han er både låtskriver, gitarist og vokalist i det Brooklyn-baserte bandet MGMT som han grunnla sammen med Ben Goldwasser. I henhold til Interview Magazine er bandet rost for «et uhyggelig håndlag for å produsere popmusikk som lyder som det var filtrert gjennom et kaleidoskop.»

## Referanser


## Eksterne lenker
* 
* 
* 
*
Reisen til Melonia

***Reisen til Melonia*** er en svensk-norsk animert fantasyfilm fra 1989 regissert av Per Åhlin. Den er løst basert på William Shakespeares kjente 1600-talls skuespill *[[Stormen]]*. 

Den svenske tittelen er *Resan till Melonia.* 

## Handling
Melonia er lykkens øy. Der skinner solen gjennom ren og usmittet luft, der vokser frukt og grønnsaker, selv om det er ved hjelp av trollmannen Prosperos «kraftsuppe». Plutonia derimot er sot og slaveri, mishandling og utsuging. Der hviner pisken over barnearbeiderne, og der ruller samlebåndene som i Charlie Chaplins film *[[Moderne tider]]*. 

Prospero lever et bekymringsløs liv på Melonia sammen med datteren Miranda, hjelperen Ariel, gartneren Caliban og poeten William. I det fjerne lurer skurkene Slusk og Slask fra den onde øya Plutonia.

## Om filmen
Den ble produsert mellom 1982 og 1989.

## Norske stemmer
*Henki Kolstad - Prospero
*Anine Kruse - Miranda
*Jacob Holmboe - Ferdinand
*Karl Sundby - Ariel
*Roy Bjørnstad - Caliban
*Kim Haugen - William
*Tor Stokke - Kaptein Juletrefot
*Anne Marit Jacobsen - Kokka
*Sverre Wilberg - Slusk
*Sverre Hansen - Slask
*Trond Brænne - Rormann

## Referanser


## Eksterne lenker
*
Ben Goldwasser

**Ben Goldwasser** (f. 1982) er en amerikansk musiker. Han spiller keyboard, synth og er vokalist i bandet MGMT som han grunnla med Andrew VanWyngarden i 2002.

## Referanser


## Eksterne lenker
* 
* 
*
Geoff Downes

**Geoffrey Downes** (født 1952) er keyboardist i progressiv rock-bandene Asia og Yes. Han er også kjent for sin deltakelse i The Buggles sammen med Trevor Horn, og han har gitt ut flere soloalbum.

## Karriere
### Buggles og Yes
Downes startet sin karriere i new wave-bandet The Buggles, som han startet sammen med Trevor Horn i 1977. Duoen fikk i 1979 en hit med singelen «Video Killed the Radio Star». Musikkvideoen til låten ble den aller første videoen som ble vist på MTV da TV-kanalen startet sine sendinger. I 1980 ble de medlemmer av progrockgruppen Yes, hvor Downes erstattet Rick Wakeman på keyboard. Han var med på albumet *[[Drama (Yes-album)|Drama]]* og den etterfølgende turneen. 

### Asia og solokarriere
Da Yes i 1981 ble oppløst, startet Downes og gitaristen Steve Howe fra Yes sammen med Carl Palmer fra Emerson, Lake & Palmer og John Wetton fra King Crimson supergruppen Asia. Gruppen hadde en del hits i tidlig på 1980-tallet, blant annet «Heat of the Moment» fra debutalbumet *[[Asia (musikkalbum)|Asia]]*.

Parallelt med Asia har Downes også spilt inn en rekke soloalbum og arbeidet med andre musikere, som John Wetton og Glenn Hughes. Han har også produsert album fra blant annet Mike Oldfield, Thompson Twins og GTR.

### Gjenforening av Asia
Mens øvrige medlemmer har kommet og gått, fortsatte Downes å drive bandet og var en periode det eneste av det originale medlemmene, fram til gjenforeningen av originalbesetningen i 2006. Han var med på gjenforeningsturneen og albumet *Phoenix* som ble utgitt i 2008 og på oppfølgeren *Omega* som kom i 2010.

### Tilbake i Yes
Downes ble på våren 2011 igjen medlem av Yes, og denne gangen erstattet han Oliver Wakeman. Yes ga ut et nytt album, *[[Fly from Here]]*, sommeren 2011 og Downes bidrar på det nye albumet som keyboardist og låtskriver. Bandet var i 2011 også på turné i Nord-Amerika og Europa.. I juni 2014 ga Yes ut albumet *[[Heaven & Earth (Yes-album)|Heaven & Earth]]*, hvor Downes igjen bidrar med keyboard og som låtskriver.

## Diskografi
### Som soloartist
* 1987 *The Light Program*
* 1992 *Vox Humana*
* 1998 *Evolution*
* 2000 *The World Service*
* 2003 *Shadows and Reflections* (live)
* 2003 *The Collection*
* 2010 *Electronica*
### Med The Buggles
* 1979 *The Age of Plastic*
* 1981 *Adventures in Modern Recording*
### Med Yes
* 1980 *[[Drama (Yes-album)|Drama]]*
* 2005 *[[The Word Is Live]]* (konsertopptak fra 1980)
* 2011 *[[Fly from Here]]*
* 2014 *[[Heaven & Earth (Yes-album)|Heaven & Earth]]*
* 2019 *[[Yes 50 Live]]* (konsertalbum)
* 2021 *[[The Quest]]*
* 2023 *[[Mirror to the Sky]]*

### Med Asia
*Se [[Asia (band)#Diskografi|Asias diskografi]]*
### Med Trapeze
* 1993 *Welcome to the Real World*
### Med Glenn Hughes
* 1998 *The Work Tapes*
### Med John Wetton
* 2002 *Wetton / Downes*
* 2005 *Icon* 
* 2006 *Icon Acoustic TV Broadcast* 
* 2006 *Icon Live – Never in a Million Years* 
* 2006 *Icon II: Rubicon* 
* 2009 *Icon 3* 
* 2012 *Heat of the Rising Sun*

### Med Chris Braide
* 2012 *Pictures of You*

### Med Greg Lake

* 2015 *Ride the Tiger*

## Referanser


## Eksterne lenker
* 
* 
* 
*
Bøler skole

**Bøler skole** er en barne- og ungdomsskole på Bøler i Bydel Østensjø i Oslo. Skolen har ca. 800 elever, og ledes av rektor Nina Liholm.

Skolen fikk sin første bygning i 1957. Bøler skole var opprinnelig ment å skulle huse tre klasser på hvert trinn (1.–7.), men allerede under utbyggingen ble dette oppjustert til seks klasser på hvert trinn. Den planlagte kapasiteten på  elever ble imidlertid snart sprengt. I 1962, året før Nøklevann skole ble tatt i bruk, startet det opp 10 skoleklasser med cirka 300 elever bare i første klasse. Tre av disse klassene ble flyttet over til Nøklevann høsten 1963. I 1967 hadde skolen 1368 elever.

Skolen har tre skolegårder, hvorav den første ble omtalt som småskolen, og de øvrige to som storskolen.

De store elevkullene begynte imidlertid raskt å avta, og fra 1973 ble skolen omdannet til både barne- og ungdomsskole, mens tidligere Bøler ungdomsskole ble omgjort til gymnas under navnet Ulsrud videregående skole. I 1978 ble skolen besøkt på 17. mai av den danske statsministeren Anker Jørgensen, som senere uttalte at besøket var noe han aldri kom til å glemme.

## Skolekorps og -kor

Bøler skole fikk guttemusikkorps i 1960, og jentekorps i 1962. Begge korpsene fikk mange medlemmer i 1960-årene, men da barnekullene avtok, ble de to korpsene slått sammen til ett. Noe senere ble de også slått sammen med Nøklevann skolekorps, slik at de tre korpsene nå lever videre som Bøler og nøklevann musikkorps.

Skolen har dessuten et skolekor Bøler skolekor, stiftet i 1973, samt «foreldrekoret» Parenti Vocalis, stiftet i 1983.

## Skolens maskot
Bøler skoles maskot er et ekorn med navnet Snapp, og skolen har også en ekorn-skulptur plassert i skolegården. Denne er laget av billedhuggeren Eilif Mikkelsen.

## Skolens rektorer
* Einar Øvergaard (overlærer)
* Ruth Holth
* Anne-Lise Gjerde
* Morten Sesseng
* Britt Bøymo
* Nina Liholm

## Referanser


## Eksterne lenker
*
Green Granadas

**Green Granadas** er et norsk band som spiller 50-tallsrock av typen Rock'n'Roll, Rockabilly, Twang og Surf. De spiller både coverlåter og egne låter. De ga ut sitt debutalbum i 2007. Green Granadas er kjent som et liveband med mye energi  på sine konserter. Samtlige fem bandmedlemmer veksler på å synge lead. Trommeslageren står oppreist gjennom hele konserten og gitaristene spiller gjerne soloene rullende på gulvet.

I 2011 deltok bandet i Norske Talenter.

## Besetning
*Rod Hot (Jarle Bernhoft, tidligere Span), gitar og vokal
*Slick Pick (Ståle Søndrål Wick, tidligere Eldars), gitar og vokal
*Freddie Frantic (Odd Erik Lothe, tidligere Fabel), gitar, tangenter og vokal
*Allen D Rocker (Roger Allan Ivin, tidligere Fabel, bass og vokal
*Killy Kat (Inge Willy Hauge), trommer og vokal

## Diskografi
**Slidin' All Over* (2007) 12 spor
**Ready, Set, Go!* (2011)

## Referanser


## Eksterne lenker

* Green Granadas på MySpace
Benjamin Tillett

**Benjamin Tillett** (født 11. september 1860 i Bristol, død 27. januar 1943) var en britisk sosialist, fagforeningsleder og politiker. Han ble innvalgt i det britiske parlamentet i periodene 1910&ndash;1922, 1922&ndash;1924, og 1929&ndash;1931. Tillett begynte sin yrkeskarriere som sjømann, før han reiste til London og ble havnearbeider.

## Fagforeningsleder
I 1887 grunnla Benjamin Tillet fagforeningen *Tea Operatives and General Labourers Union* ved havnene i Tilbury. Den ble senere omdøpt til Dock, Wharf, Riverside and General Labourers' Union.

Sammen med Annie Besant organiserte han havnearbeiderstreiken i London i 1889 uten fagforeningenes hjelp. Streiken økte likevel fagforeningenes makt, og Tillett var en sentral streikeleder i 1911 og 1912. Sammen med *Havelock Wilson*, deltok han i dannelsen av *National Transport Workers' Federation* og *National Union of Seamen* i 1910.

Havnearbeider-fagforening var den største under dannelsen av *Transport and General Workers' Union* i 1922, hvor nestlederen Ernest Bevin sørget for sammenslåingen. Bevin ble generalsekretær for den nye fagforeningen, mens Tillet ble dens internasjonale og politiske sekretær frem til 1931, og beholdt sin posisjon frem til fagforenings-kongressen i 1932.

## Politisk karriere
Benjamin Tillet var medlem av Fabian Society og var en av grunnleggerne av Independent Labour Party. Senere sluttet han seg til Den sosialdemokratiske føderasjon. På 1880-tallet ble han medlem av Bristol Socialist Society, og reiste mange ganger til denne byen.

Han begynte sin politiske karriere som bystyremedlem av London County Council fra 1892 til 1898. Han ble innvalgt i det britiske parlamentet for Labour Party fra valgkretsen Salford North i periodene 1918&ndash;1924 og 1929&ndash;1931.

Hans selvbiografi *Memories and Reflections* ble utgitt i 1931.

## Referanser


## Eksterne lenker
* 
*
Økonomisk system

**Økonomisk system** er et sett av komponenter som påvirker økonomisk produksjon, fordeling og forbruk av varer og tjenester i et samfunn. Eksempler på slike komponenter kan være eierskap, valuta og arbeid.

Eksempler på økonomiske system er ressursbasert økonomi, kapitalisme, merkantilisme, markedsøkonomi, blandingsøkonomi, deltagerøkonomi og planøkonomi.
Ulsrudvann

**Ulsrudvann** er en innsjø i Østmarka i Oslo kommune, mellom Ulsrud og Nøklevann. Vannet har et lite nedslagsfelt uten bekker av betydning og drenerer via bekk til Østensjøvannet. Denne bekken er lagt i rør fra der den forsvinner under General Ruges vei.

Ulsrudvann er et populært badevann,
og fikk anlagt badeplass på midten av 1930-tallet av Oslo og Aker kommuner. Her er også godkjent bålplass.

## Referanser




## Eksterne lenker
* 
* «Er dette Norges varmeste badevann?», *Nettavisen* 04.07.08
* Skiforeningen, markadatabasen om Ulsrudvann 
* Dybdekart, NVE
Time to Pretend

***Time to Pretend*** er en EP fra MGMT, utgitt i 2005. 

## Sporliste
#«Time to Pretend» – 4:49
#«Boogie Down» – 3:33
#«Destrokk» – 3:45
#«Love Always Remains» – 5:38
#«Indie Rokkers» – 4:25
#«Kids» – 5:28
Laurentius Borchsenius

**Laurentius Borchsenius** (født 9. mars 1772 i Bromme sogn på Sjælland i Danmark, død 28. september 1844 i Ullensaker) var en norsk jurist, sorenskriver og politiker. Han satt på Stortinget i periodene 1815–1817, 1818–1820, 1827–1829, 1830–1832, 1833–1835 og 1836–1838.

Borchsenius ble student i 1789 og i 1792 volontør i det danske Rentekammeret, før han i 1793 tok latinsk juridisk eksamen med *laud*, og han bestod også den praktiske prøven i 1795 med *laud*. Samme år ble han copiist («avskriver») i Rentekammeret, og han ble fogd i Inderøy fra 1798 og i Øvre Romerike fra 1803, der han også ble kammerråd, og fra 1815 sorenskriver, en stilling han hadde fram til 1843. 

Han var innvalgt på Stortinget fra Akershus. I hans første periode fra 1815 til 1817 var han sekretær i Lagtinget, og medlem av ni komiteer. Han var også med i riksretten mot statsråd Haxthausen. Han ble gjenvalgt i 1818, men stilte da ikke, på grunn av sykdom, og Anders Halvorsen Haneborg overtok denne plassen fra 11. februar. Han var Akershus amts førsterepresentant i de påfølgende stortingene (1827, 1830 og 1833), men sa fra seg plassen i 1833 etter Grunnlovens §63, og Lars Thorstensen Tønsager overtok plassen. 

Borchsenius var gift (1800) med Fredrikke Kristine Rafn (født 1776, død 1851).

## Referanser


## Kilder
* Tallak Lindstøl: *Stortinget og Statsraadet*, 1814-1914. B. 1 D. 1 : Biografier A-K  digital utgave side 115
* Bernt Moe: ''Biographiske Efterretninger om Eidsvolds-Repræsentanter og Storthingsmænd i Tidsrummet 1814–1845'', s. 34.
* 

## Eksterne lenker
*
The Doors (album)

***The Doors*** er debutalbumet til den amerikanske rockegruppen The Doors. Albumet ble spilt inn i løpet av seks dager i august 1966 og utgitt 4. januar 1967. Albumet inneholder hitsinglene «Light My Fire» og «Break On Through (To the Other Side)». Albumets mørke tone og sangeren Jim Morrisons seksuelle karisma og ville livsstil påvirket flere andre artister.

Albumet er generelt ansett som gruppens beste, foruten å være et av de aller beste debutalbum av noe band. Det er også betraktet som et av de mest vesentlige albumene fra 1960-tallets motkultur. I 1998 stemte leserne av det amerikanske magasinet *[[Q (magasin)|Q]]* dette albumet til det 93. beste albumet noensinne, og magasinet *[[Rolling Stone]]* plasserte det på 42.-plass på sin liste over «Tidenes 500 beste album».

## Sporliste
Alle sangene er skrevet Jim Morrison, Robby Krieger, Ray Manzarek, og John Densmore, unntatt som merket.

#«Break On Through (To the Other Side)» – 2:30
#«Soul Kitchen» – 3:35
#«The Crystal Ship» – 2:34
#«Twentieth Century Fox» – 2:33
#«Alabama Song (Whisky Bar)» – 3:20 (Bertolt Brecht, Kurt Weill) 
#«Light My Fire» – 7:08
#«Back Door Man» – 3:34 (Willie Dixon)
#«I Looked at You» – 2:22
#«End of the Night» – 2:52
#«Take It As It Comes» – 2:
#«The End» – 11:44

## Personell
*Jim Morrison – vokal
*Robby Krieger – gitar, bakgrunnsvokal
*Ray Manzarek – orgel, piano, keyboard, keyboardbass, bakgrunnsvokal
*John Densmore – trommer

## Referanser


## Eksterne lenker
*
Bare skyer beveger stjernene

***Bare skyer beveger stjernene*** er en norsk drama- og familiefilm fra 1998 regissert av Torun Lian. Hovedrollene spilles av Thea Sofie Rusten, Jan Tore Kristoffersen, Andrine Sæther, Anneke von der Lippe og Jørgen Langhelle.

## Handling
Elleve år gamle Marias lillebror er død av kreft. I den store sorgen forsvinner moren i seg selv, og faren prøver å holde familien sammen. Maria reiser til besteforeldrene i Bergen, og der treffer hun Jakob som er på samme alder. Maria må samtidig takle sine egne vonde følelser rundt brorens død. Etterhvert får hun en mulighet til å se forandringene i livet sitt på en avstand. Sammen med Jakob funderer hun over viktige spørsmål om meningen med liv og død. Ved hjelp av ham finner hun tilbake til moren og livet.

## Om filmen
Filmen fikk svært gode skussmål hos kritikerne da den kom. Dagbladet gav den terningkast 5.

### Priser
Filmen vant en Amanda for beste norske film og ble nominert tre andre kategorier.

I 1999 vant den en Crystal Bear ved Filmfestivalen i Berlin. I tillegg til dette vant den 9 andre priser på forskjellige filmfestivaler rundt om i verden, blant annet hovedprisen ved Den nordiske filmfestivalen.

## I rollene
* Thea Sofie Rusten –  Maria 
* Jan Tore Kristoffersen –  Jakob 
* Anneke von der Lippe –  Mor 
* Eindride Eidsvold –  Onkel
* Bjørn Jenseg – Bestefar
* Jørgen Langhelle –  Far
* Max Moland   
* Andrine Sæther –  Tante
* Kari Simonsen –  Bestemor
* Helge Jordal 
* Arne Slørdahl – Presten

## Referanser


## Eksterne lenker
*
Edward Smith-Stanley, 12. jarl av Derby

**Edward Smith-Stanley**, 12. jarl av Derby, (født 12. september 1752 på Patten House i Preston, død 21. oktober 1834 i Derby Chapel i Ormskirk) var en britisk politiker.

## Liv og virke
Han gikk på Eton College og Trinity College ved University of Cambridge. Som følge av farens tidlige død arvet han tittelen som jarl av Derby fra sin farfar, Edward Stanley, 11. jarl av Derby, ved dennes død i 1776.

Han var kansler i hertugdømmet Lancaster i 1783 og igjen 1806–1807.

Jarlen av Derby eide et gods, kalt *The Oakes*, i nærheten av Epsom. 4. mai 1780 arrangerte han det første derby-løpet. Favoritten Diomed gikk av med seieren i det første løpet.

Derby anses idag som det viktigste av de klassiske løpene innen galoppsport, og blir arrangert over hele verden.

## Referanser


## Eksterne lenker
* 
*
Ringfinger

**Ringfingeren** er den fjerde fingeren (fra kroppen) på en menneskehånd. Den er lokalisert mellom den tredje og den femte fingeren – dvs. mellom langfingeren og lillefingeren. Fingeren kalles i anatomien *digitus medicinalis*, *digitus annularis*, *digitus quartus*, eller *digitus IV*. For å skille ringfingrene på de to hendene legges *dexter* (høyre) eller *sinister* (venstre) til etter navnet. I norsk kultur kalles ringfingeren også noen ganger *[[gullbrand]]*.

I vestlig kultur bæres gjerne gifteringen på denne fingeren.

## Eksterne lenker
*
Oddvar

**Oddvar** er et gammelnordisk mannsnavn som kan ha sin opprinnelse i norrøne *oddr*, «pil-spiss» eller «spyd-spiss» og norrøne *varr*, «forsiktig», «følsom», altså en skarpskytter.

Merk at det nylagede navnet *[[Oddvard]]* har en annen etymologi.

## Annet
Navnet Oddvar kan også ha samme opphav som Aud og Otto: 'rikdom'.og enten norrøne varr, «forsiktig», eller urnordiske *warjaR, «forsvarer». 

## Utbredelse

|}

*Oddvar* var et populært navn på norske guttebarn født i 1920-, 1930- og 1940-årene.

## Kjente personer med navnet
Personene i listen er ordnet kronologisk etter fødselsår.
* Odvar Korsvold (1926–2008), norsk flyver, grunnlegger av Norrønafly
* Odvar Nordli (1927–2018), norsk politiker og tidligere statsminister 
* Oddvar Torsheim (f. 1938), norsk maler, tegner og grafiker
* Oddvar Stenstrøm (f. 1946), norsk journalist
* Oddvar Brå (f. 1951), norsk langrennsløper
* Erik Oddvar Eriksen (f. 1955), norsk professor og samfunnsviter
* Per Oddvar Johansen (f. 1968), norsk jazzmusiker

## Trivialiteter
Orvar-Odd er en fornaldersaga om den Norske kjempen Orvar-Odd som med sine tre magiske piler alltid treffer blink.

## Referanser


## Eksterne lenker
*  Norske navn : Oddvar
*
Rade Prica

**Rade Stanislav Prica** (uttales: *Pritsa*), (født 30. juni 1980 i Ljungby) er en svensk tidligere fotballspiller.

## Klubbfotball
### Ljungby
Med serbisk far og kroatisk mor begynte Prica sin fotballkarriere som ungdomsspiller for Ljungby før han gikk videre til førstelaget med 37 kamper og 14 mål i løpet av tre sesonger.

### Helsingborgs IF
Prica signerte så for Helsingborgs IF i 1998, og spilte for dem i fem sesonger, der han spilte 73 kamper og skåret 27 mål.

### Hansa Rostock
Prica signerte så for det tyske laget Hansa Rostock. Han spilte 113 seriekamper og skåret 20 seriemål på de fire sesongene han var i klubben.

### Aalborg BK
Prica signerte for Aalborg BK i 2006 etter å ha blitt gått gratis fra Hansa Rostock. I sesongen 2006&ndash;07 ble han toppskårer i dansk superliga med 19 mål. I Aalborg ble Prica trent av den svenske treneren Erik Hamrén.
Under AaBs UEFA-cup-kamper i  2007 gjorde den velkjente speideren Simon Prince noen undersøkelser rettet mot Prica . På en kamp på White Hart Lane noterte Prince seg talentet til Prica og sa: «Aalborg put on a strong performance that night, but there was one lad who stood out»,«He was outstanding». Neste dag fortalte Prince om Prica til to andre speidere.

### Sunderland
Sunderland signerte Prica 23. januar 2008 for en overgangssum på over £2 millioner, og signerte en tre og en halvårskontrakt med ham. Han skåret på sin debut for Sunderland i en kamp mot Birmingham City 29. januar 2008, men ble fradømt en skåring i andre omgang da dommeren Mark Halsey dømte hands. Prica endte sin første sesong hos «The Black Cats» med kun én scoring.

Sommeren 2008 ble Prica trukket fram i media ifm en mulig overgang til Brann. Andre klubber, som Viking FK og Aalborg BK, var også interessert i svenskens tjenester.

### Rosenborg
Vinteren 2009 ble igjen Prica koblet til en norsk klubb, denne gangen til Rosenborg. 
9. mars 2009 bekreftet så RBK at Prica var signert, og hadde fått en kontrakt som binder ham til Lerkendal ut 2012, men som også innebærer en kraftig nedgang i lønning for svensken. Overgangssummen ble på noe under ti millioner kroner, der noe betales med en gang, og noe etter et visst antall kamper er spilt. Prica fikk med dette et gjensyn med sin gamle trener fra Aalborg Erik Hamrén.

Prica ble toppscorer i *Tippeligaen* med 17 mål i sin første sesong (2009) i *Rosenborg*.

Prica signerte ikke ny kontrakt med Rosenborg etter 2012-sesongen. Men i januar 2013 signerte han for den israelske klubben Maccabi Tel Aviv.

## Landslagsspill
Prica fikk sin landslagsdebut i februar 2001 da han kom inn som en innbytter i en kamp mot  og erstattet Martin Åslund.

## Referanser


## Eksterne lenker
* 
*  Offisiell statistikk for Rosenborg Ballklub, Rade Prica
* Spillerprofil på RBK.no
*  Rade Prica's safc profile
*  Swedish national team profile
Oddvard

**Oddvard** er et nylaget norsk mannsnavn basert på norrøne *oddr*, «spiss», eller av *audr* «rikdom»  og *varðr*, «vakt». Navnet Oddvard er kjent i Norge fra siste halvdel av 1800-tallet.

Merk at navnet *[[Oddvar]]* har en annen etymologi.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Oddvard Nilsen (f. 1940), norsk politiker

## Referanser


## Eksterne lenker
*
Bønnevikke

**Bønnevikke** (*Vicia faba*), også kjent under navnene **hestebønne**, **åkerbønne**, **bondebønne***, ***fababønne**, **favabønne**, er en ettårig art i erteblomstfamilien. Blomsten er hvit og vanligvis fra 40 til cirka 90 cm høy. Utover 2000-tallet har det vært en økende interesse for dyrking av denne planten i Norge.
 
Fababønner brukes, sammen med kikerter, til å lage falafel, som er en populær form for hurtigmat  i Midtøsten. De kan også brukes til å lage grøt og brød, mens stekte fababønner blir  brukt som snacks.

Bønnevikke er en av de eldste jordbruksplantene og ble dyrket i den fruktbare halvmåne for mer enn  siden. Viltvoksende planter er ikke kjent. Den hadde sannsynligvis en begrenset utbredelse, og de opprinnelige voksestedene er nå dyrket opp.

## Galleri

Tuinboon bontbloeiend.jpg|Hestebønneblomster
Tuinboon zaden in peul.jpg| fababønner i belgen
Fried broad beans (china).jpg|Stekte fababønner servert som snacks


## Referanser


## Eksterne lenker
*
Superkomp

**Superkomp** er å trene knallharde økter fordelt over flere dager for å bryte kroppen helt ned. Kroppens svar er å bygge seg opp igjen. Etter noen dager er den enda sterkere enn tidligere. Den superkompenserer.

I over tredve år har roerne anvendt superkomp for å lure frem toppformen til et mesterskap.

Det har vist seg at effekten blir størst ti dager etter at nedbrytningen har funnet sted. Når det er tidsforskjell, slik som i Kina, har Olaf Tufte og støttespillere funnet ut at det går med seksten dager.
Derby (hestesport)

**Derby** (/dɑːbɪ/) er innen galoppsport et flatløp over 2&nbsp;400 meter for treårige hester. Det har sitt navn etter hesteløpet Epsom Derby, som første gang ble arrangert i Epsom i England i 1780 av Edward Smith-Stanley, 12. jarl av Derby.

Derby er det viktigste av de klassiske løpene.
Snow Leopard

**Snow Leopard** er engelsk for snøleopard.

«Snow Leopard» kan også vise til Apples operativsystem, Mac OS X v10.6
Philip Abelson

**Philip Hauge Abelson** (født 27. april 1913 i Tacoma, død 1. august 2004 i Bethesda, Maryland) var en av USAs første atomfysikere  og deltok blant annet i Manhattanprosjektet, som utviklet den første atombomben.

Philip Hauge Abelson var sønn av Ellen Hauge, som utvandret fra Skjolden i Luster kommune.

Han ble utdannet ved Washington State University hvor han studerte kjemi og fysikk, og senere fra University of California, Berkeley hvor han fikk en Ph.D i kjernefysikk. Ved Berkeley arbeidet han for Ernest Lawrence. PÅ denne tiden var han blant de første som kunne verifisere en kjernefysisk fisjon. Han arbeidet senere med Luis Alvarez, og senere med Edwin McMillan da han oppdaget Neptunium 8. juni 1940, noe McMillan fikk Nobelprisen for.

Mot slutten av andre verdenskrig ble Abelson utnevnt til sjef for Naval Research Laboratory, som blant annet bidro til å utvikle USAs første atomdrevne ubåt.

Etter krigen var Philip Hauge Abelson tilknyttet Carnegie-stiftelsen, blant annet som leder for Washington Geofysiske Laboratorium fra 1951 til 1971. Fra 1962 til 1984 var han redaktør av tidsskriftet *[[Science]]*.

## Referanser


## Eksterne lenker
* Global History Network
Storytelling (musikkalbum)

***Storytelling*** er Belle & Sebastians femte album og ble sluppet 3. juni 2002. Albumet er soundtrack til filmen *[[Storytelling (film)|Storytelling]]* regissert av Todd Solondz. I Norge oppnådde albumet en 32.-plass på VG-lista.

Til sammen er det kun seks minutter av musikken fra albumet som er brukt i filmen. Fem av sporene på albumet er dialoger.

## Sporliste
#«Fiction» &ndash; 2:32
#«Freak» &ndash; 2:19
#«Dialogue: Conan, Early Letterman» &ndash; 0:26
#«Fuck This Shit» &ndash; 2:31
#«Night Walk» &ndash; 2:07
#«Dialogue: Jersey's Where It's At» &ndash; 0:21
#«Black and White Unite» &ndash; 3:54
#«Consuelo» &ndash; 2:55
#«Dialogue: Toby» &ndash; 0:33
#«Storytelling» &ndash; 3:01
#«Dialogue: Class Rank» &ndash; 0:12
#«I Don't Want to Play Football» &ndash; 0:57
#«Consuelo Leaving» &ndash; 2:29
#«Wandering Alone» &ndash; 2:38
#«Dialogue: Mandingo Cliché» &ndash; 1:19
#«Scooby Driver» &ndash; 1:13
#«Fiction (Reprise)» &ndash; 1:22
#«Big John Shaft» &ndash; 3:55

## Eksterne lenker
*
Marianne Ahrne

**Marianne Ahrne** (født 25. mai 1940) er en svensk forfatter, oversetter og filmregissør. Hun vokste opp i Falköping, men bor i dag i Stockholm. 

I sine bøker skildrer hun ofte kontaktproblemer mellom menn og kvinner. Hun debuterte som romanforfatter i 1980 med *Äppelblom och ruiner*. Ahrne er en av representantene i Skaraborgs Akademi.

Hennes navnesøster, født i 1944, har oversatt Marcel Mauss og Torben Weinreich til svensk. 

## Filmer (utvalg)
* *Fem dagar i Falköping*, 1975
* *Langt borte og nære*, 1976
* *Frihetens  murer*, 1978
* *På liv och död* 1986 
* *Gott om pojkar, ont om män?*, dokumentarfilm, 1995
* *Flickor, kvinnor och en och annan drake*, dokumentarfilm, 1997

## TV-serier (utvalg)
* *Den tredje lyckan* 1982
* *Maskrosbarn* 1989 
* *[[Flickan vid stenbänken]]* 1989

## Bibliografi
* *Äppelblom och ruiner* 1980 (norsk utgave 1982: *Epleblomster og ruiner*, oversatt av Gunnel Malmstrøm, ISBN 8203108202)
* *Den tredje lyckan* 1983
* *Katarina Horowitz drömmar* 1990
* *Äventyr, vingslag* 1992
* *Och tänk den fagra prinsessan* 1994
* *Fader okänd* (delvis selvbiografisk roman) 1998
* *Lejon, kackerlackor och en mycket värdefull hund* 1999 
* *Falköpings fångna leoparder* 2001
* *Jag har hört kamelerna sjunga och andra berättelser* 2004

## Referanser


## Eksterne lenker
*
Craig Russell

**Craig Russell** (født 1956 i Fife, Skottland) er en skotsk forfatter av hovedsakelig krimbøker.

Russell har arbeidet i det britiske politiet og som tekstforfatter og kreativ leder i reklamebransjen. Siden 1990 er han frilansskribent.

I 2005 debuterte han med kriminalromanen *Blood Eagle*, den første i en serie om *Hauptkommissar* Jan Fabel ved Hamburg-politiet. Bøkene er oversatt til mer enn 20 språk. Som bakgrunn for seriens motiv har Russell nevnt en langvarig interesse for Tyskland, tysk språk, tysk kultur og tysk etterkrigs-historie. I intervju med *Hamburger Morgenpost* nevner han også sin irritasjon over det britiske publikums tyske stereotypier, og et ønske om å rette opp dette bildet. I 2007 ble Russel som eneste utlending inntil da, tildelt utmerkelsen *Polizeistern* (= politistjernen) av Hamburg-politiet for «å ha høynet allmennhetens kunnskap om Hamburg-politiets arbeid». Fra 2009 utgir han også en serie historiske kriminalromaner lagt til Glasgow på 1950-tallet, med privatetterforskeren Lennox i hovedrollen.

I 2008 ble Russell av Crime Writers' Association tildelt The Dagger in the Library som «den krimforfatter som siste år har gitt britiske lesere størst glede». Året før var *Brother Grimm* finalist i konkurransen om The Duncan Lawrie Dagger, prisen for årets beste engelskspråklige krimroman.   
 
## Bibliografi
* *Blood Eagle* (2005)
* *Brother Grimm* (2006)
* *Eternal* (2007)
* *The Carnival Master* (2008)
* *The Valkyrie Song* (2009))
* *Lennox* (2009)
* *The Long Glasgow Kiss* (2010)

### Oversettelser til norsk

## Priser og utmerkelser
* Polizeistern, utmerkelse tildelt av politiet i Hamburg i 2007, for «å ha høynet almenhetens kunnskap om Hamburgpolitiets arbeide»
* The Dagger in the Library 2008

## Referanser


## Eksterne lenker
* 
* Pressemelding ved tildeling av Dagger in the Library-prisen
* Fantasticfiction: Craig Russell
* Interview med Craig Russell på Deutche Welle Radio (audio)
Dear Catastrophe Waitress

***Dear Catastrophe Waitress*** er Belle & Sebastians sjette album og ble utgitt 6. oktober 2003. Albumet er det første bandet gav ut på plateselskapet Rough Trade Records og var også det første albumet Trevor Horn produserte for bandet. I Norge nådde albumet en tiendeplass på VG-lista.

Albumet ble nominert til Mercury Prize i 2004 og sangen «Step into My Office, Baby» ble nominert til Ivor Novello Awards som beste sang. Sangen «Piazza, New York Catcher» blir spilt i filmen *[[Juno (film)|Juno]]* fra 2007.

## Sporliste
#«Step into My Office, Baby» &ndash; 4:12
#«Dear Catastrophe Waitress» &ndash; 2:22
#«If She Wants Me» &ndash; 5:05
#«Piazza, New York Catcher» &ndash; 3:03
#«Asleep on a Sunbeam» &ndash; 3:22
#«I'm a Cuckoo» &ndash; 5:26
#«You Don't Send Me» &ndash; 3:08
#«Wrapped Up in Books» &ndash; 3:34
#«Lord Anthony» &ndash; 4:14
#«If You Find Yourself Caught in Love» &ndash; 4:15
#«Roy Walker» &ndash; 2:57
#«Stay Loose» &ndash; 6:41

## Eksterne lenker
*
Otto Wilhelm Ålund

**Otto Wilhelm Ålund** (født 19. september 1822 i Örebro, død 23. mars 1901 i Uppsala) var en svensk forfatter, lærer og journalist. De fleste bøkene han skrev eller oversatte fra andre språk omhandlet historie eller geografi.

Han var sønn av Örebros borgermester, Lars Gustaf Ålund. Etter studenteksamen flyttet Otto til Uppsala for å studere. Allerede som 20-åring, i 1842 forsvarte han en avhandling, som besto av en oversettelse av deler av Torquato assos  *[[La Gerusalemme liberata]]* (=Det befriede Jerusalem) fra 1581. Ti år senere fikk han sin doktorgrad med avhandlingen *Sveriges komiska vitterhet under Bellmans tid.*

Han arbeidet en tid som lærer i Norrköping. Deretter flyttet han til Stockholm og ble ansatt som journalist i Aftonbladet. I årene 1855–1856 var han også medarbeider i *Illustrerad Tidning*, der han skrev politiske oversikter. Han hadde flere stillinger i skolen og i aviser, og har hatt betydning som folkeopplyser både som forfatter, redaktør, pedagog og oversetter. To av hans viktigste oppgaver var som svensk redaktør og oversetter av det tyske verket *Das Buch der Erfindungen, Gewerbe und Industrien* av Friedrich Georg Wieck. Dette var et flerbindsverk som ble utgitt på svensk som *Uppfinningarnas bok* i syv bind i 1833–1878.

## Utmerkelser
* 1874 – Letterstedtska priset för översättningar for *Uppfinningarnas bok.*

## Referanser
Bertil Almqvist

**Allan Bertil Almqvist** (født 29. august 1902 i Ulriksdal i Stockholms län, død 16. mai 1972 i Stockholm), også kjent som **Bertila** og **Trallgöken**, var svensk forfatter og illustratør. Han tegnet til aviser, tidsskrifter og bøker og skrev og illustrerte egne barnebøker.

Almqvist studerte litteratur og kunsthistorie i Stockholm og Uppsala fra 1924 til 1925. Deretter studerte han ved Figge Fredrikssons malerskole i Stockholm. Han arbeidet som tegner i *[[Dagens Nyheter]]*, *[[Stockholms-Tidningen]]* og *[[Aftonbladet]]*. Han ble imidlertid mest kjent for bildebøkene om *[[Barna Hedenhös]]*, en serie på over 16 bøker om en svensk steinalderfamilie. Den første boka kom i 1948. I perioden fra 1973 til 1984 kom fem av dem på norsk under tittelen *Hedenold-barna*.

 
Under andre verdenskrig tegnet Almqvist «en svensk tiger» som illustrasjon til sitt eget slagord til en statlig kampanje mot uforsiktig prat og avsløring av hemmeligheter. Uttrykket kan på svensk også bety «en svenske tier (stille)». Omringet av krigførende naboland var det nøytrale Sverige i full beredskap, og en tiger med blågule striper skulle minne befolkningen på å ikke spre opplysninger som kunne true rikets sikkerhet.

Almkvist var gift med forfatteren Anna-Lisa Almqvist fra 1929. De ble skilt, og fra 1937 var han gift med kunstneren Gunborg Ramstad.

## Priser (utvalg)
* 1954 Tidningen VIs litteraturpris

## Referanser


## Eksterne lenker
*
Mitt hemmelige tenåringsliv

***Mitt hemmelige tenåringsliv*** (orig: **The Secret Life of the American Teenager**) er en amerikansk dramaserie for ungdom som gikk på ABC fra 2008 til 2013. Serien fokuserer på Amy Juergens og hennes ikke-planlagte svangerskap med Ricky Underwood.

## Popularitet
*The Secret Life of the American Teenager* hadde de høyeste seertallene noensinne for en premiere på et originalt ABC Family-program. «Secret Life» hadde 2,82 millioner seere. Premieren er bare slått av den siste episoden i den første sesongen av *Kyle XY* .

## Handling
### Sesong 1
I sesong én oppdager den femten år gamle Amy Juergens ut at hun er gravid, etter å ha hatt sex på en sommer-leir med en kjekk og populær gutt: Ricky Underwood. Amy betror seg først til hennes to bestevenner, Lauren og Madison om dette. Amy forteller også Ben Boykewich (som hun begynte et forhold til, etter å ha blitt gravid) sannheten, og han er veldig støttende.

Når Ricky Underwood oppdager at han er faren til barnet hennes, ønsker han å være en del av sitt fremtidige barns liv. Men dette gjør Adrian Lee, Rickys nye kjærlighetsinteresse, misunnelig. Ricky og Ben konkurrerer også mot hverandre om Amys oppmerksomhet, og mot slutten av sesongen føder Amy barnet sitt - en gutt som får navnet John.

### Sesong 2
I sesong to tar Amys foreldre Anne og George ut skilsmisse. Anne begynner snart å gå på stevnemøter med andre menn. Men når det viser seg at hun er gravid, avsløres det at babyen er Georges.

I mellomtiden sliter Amy med å oppdra John, og hun krangler ofte med Ricky om hvordan de burde ta hånd om sønnen deres - spesielt ettersom Ben blir stadig mer misunnelig på Rickys konstante tilstedeværelse i Amys liv. Ben og Amy avslutter etter hvert forholdet deres.

### Sesong 3
I sesong tre finner alle andre ut at Adrian er gravid med Bens baby, bortsett fra Amy. Så Ben og Amy fortsetter forholdet deres, samtidig som Ben sliter med å fortelle Amy om forholdet sitt til Adrian. George og Anne Juergens har offisielt tatt ut skilsmisse.

Cirka midt i sesongen begynner Amy og Ricky et forhold, men omgangskretsen deres er i tvil om at Ricky vil være trofast mot henne - eller ikke. Adrian og Ben bestemmer seg for å gifte seg, og seremonien finner sted mot slutten av sesongen. De flytter sammen, men når Adrian føder barnet deres dør babyen i barsel.

## Rolleliste
* Shailene Woodley - Amy Juergens
* India Eisley - Ashley Juergens
* Mark Derwin - George Juergens
* Molly Ringwald - Anne Juergens 
* Daren Kagasoff - Richard "Ricky" Underwood
* Ken Baumann - Benjamin "Ben" Boykewich
* Francia Raisa - Adrian Lee Enriquez

## Episodeoversikt

## Referanser


## Eksterne lenker
*
Espen Andersen (kombinertløper)

**Espen Andersen** (født 1961) er en norsk tidligere kombinertløper. Han har to gull og en sølv fra VM i 3x10 km lag (gull 1984, og sølv fra 1982, 1985 og 1987. Andersens eneste seier i verdenscupen kom i Holmenkollen 1984. Hans styrke var i hoppbakken, og han er storebror til kombinertløperen Geir Andersen.

## Verdenscupseire

## Referanser


## Eksterne lenker
* 
* Holmenkollen medaljevinnere siden 1892
Hjalmar Bergman

**Hjalmar Bergman** (født 19. september 1883, død 1. januar 1931) var forfatter fra Sverige. Han bodde både i Firenze i Italia, og i Berlin i Tyskland der han døde av en overdose morfin og alkohol.

Han debuterte som forfatter i 1905 med boken *Maria, Jesu mor* som ikke ble noe stort gjennombrudd. Han giftet seg i 1908, og to år senere fikk han et lite gjennombrudd med romanen *Hans nåds testamente* som kom ut i 1910. I 1920-årene ble han kjent som en av Sveriges største epikere, med romanene *Markurells i Wadköping* og *Chefen fru Ingeborg* som i dag regnes som klassikere.

## Bibliografi
Sammenstilt etter Johannes Edfelts utgave av Hjalmar Bergmans samlede skrifter i årene 1949–1958. Sifrene innen parentes angir antall noveller, dramaer, osv.

### Romaner
* Solivro; 1906
* Blå Blommor; 1907
* Savonarola; 1909, revidert versjon 1928
* Hans nåds testamente; 1910
* Vi Bookar, Krokar och Rothar; 1912
* Loewenhistorier; 1913
* Komedier i Bergslagen I–III; 1914–1916
** I:Två släkter, 1914
** II:Dansen på Frötjärn, 1915
** III:Knutsmässo marknad; 1916
* Falska papper (føljetong i Bonniers Månedshefter); 1915
* Mor i Sutre; 1917
* En döds memoarer; 1918
* Markurells i Wadköping; 1919
* Herr von Hancken; 1920
* Farmor och Vår Herre; 1921
* Eros' Begravning; 1922
* Jag, Ljung och Medardus; 1923
* Chefen fru Ingeborg; 1924
* Flickan i frack; 1925
* Jonas och Helen; 1926
* Kerrmans i Paradiset; 1927
* Lotten Brenners ferier; 1928
* Clownen Jac; 1930

### Noveller
* Amourer; (7) 1910
* Noveller; (41) 1913–1920, bl.a. publisert i *Hvar 8 Dag* og *Bonniers Månadshäften*
* Herr Markurells död; publisert i *Vintergatan* 1922
* Loewennoveller (4); 1915–1926
* Noveller; (43) 1921–1930
* Den andre; 1928
* Kärlek genom ett fönster; (13), 1929

### Dramatikk
* Maria, Jesu moder; läsdrama, 1905
* Eva; 1908
* Vävaren i Bagdad, 1920-årene
* Falska papper, 1916
* Ett experiment; 1917
* Friarna på Rockesnäs; 1918
* Lodolezzi sjunger; 1918
* Sagan; 1919
* Spelhuset; slutten av 1910-årene
* Skandalskrivaren; 1919
* Swedenhielms; 1923
* Dollar; 1926
* Döden som läromästare; 1926
* Patrasket; 1928
* Markurells i Wadköping; sceneversjon 1929
* Snödropparna
* Parisina
* Lönngången
* Fusk
* Porten
* Marionettspel; (3)
* Radiodramatik; (7)
* Ett proverb – B.B.-novellen
* Ett festspel
* Filmnoveller (11)

### Barn og ungdom
* Junker Erik; 1908
* Nya sagor (14); 1924
* Sagor (36); 1909–1927

### Øvrige verk
Et bind av den Edfeltske utgaven er tilegnet til *Kåserier och kritiker*. Her inngår bl.a. det kjente kåseriet *Örebrobekanta och bekanta örebroare*, først publisert i Svenska Turistföreningens årsskrift i 1930. Videre inngår et essay om *[[Johanna (pavinne)|Pavinnen Johanna]]*, først trykt i *Vi och vårt* i 1910. Til slutt skal nevnes essayet *Försök till förvar för villa*, trykt i *Risebergaboken* i 1931.

Et annet bind er tilegnet til *Skisser och berättelser 1905–1912*. Her inngår ulike kortere verk og noveller som ble publisert i tidsskrifter og julepublikasjoner.

## Referanser


## Eksterne lenker
* 
*